نکا

نکا مازرون اوستان ِاتا شهر هسته که شه نکا شهرستون نرکزی شهر قرار گیرنه و مازرون ِشرق دَره. اولین اسنادی که این شهر نوم ره بیاردنه، شیشصد سال پیش شنه که ونه نوم ره «نکاه» بنویشتنه. البته شهرون دیگه‌یی طول تاریخ این منطقه دله دَیینه که رِقِد بوردنه و اسا دَنینه.

نکا اسا شمال ِصنعتی‌ترین شهرون جه هسته و شهید سلیمی نیروگاه برقی که تولید کانده جه گتترین نیروگاهون ایران دله قرار گیرنه. نکاچوب هم این شهر ِاتی کارخنه هسته که کاغذ و چویی محصولات ره تولید کانده و صادرات دارنه.

 تاریخچه 
مورخون ریشه‌ئون مختلفی نکا نوم وسّه بیاردنه. مثلاً بعضی گانّه «آناهیتا» نوم جه بَییته بیّه. اتی هم گانّه که «نیکاب» جه تغییر پدا هاکرده که تجن خارِ ئو خَوری بی‌یه.

تاریخ دله اتا شهر، مهروان نوم، دَره که حسین اسلامی گانه شاید همین نکایِ جایگاه وه بی‌بائه و نکا ونه رِقِد هاییت سَر بساته بیّه. اسلامی، حسین. مازندران در تاریخ. ج.یک. ساری: شلفین، ۱۳۹۰. شابک ۹۷۸-۶۰۰-۱۰۰-۱۷۸-۹. صفحه ۱۶۴.

 منابع 

رج:نکا شهرستان

رج:مازرون اوستان شهرون